Decret de 1982 sobre la denominació oficial del municipi de Vila-real
<div align=justify>
Vist l’expedient instruit per l’Ajuntament de «Villarreal de los Infantes» (Castelló) per a l’alteració del nom actual pel de Vila-real, i l’establiment alhora de la cooficialitat de les dues denominacions, en valencià: Vila-real, i en castellà: «Villarreal»,

RESULTANT: Que l’Ajuntament de «Villarreal de los Infantes», en sessió plenària celebrada amb el quòrum legal el dia 3 d’abril de 1982, va aprovar l’expedient instruït per tal de sol·licitar l’alteració del nom actual en el sentit indicat, a fi d’adequar el nom castellanitzat del municipi a la toponímia valenciana, i establir la cooficialitat de totes dues denominacions. 

RESULTANT: Que a l’expedient ha estat adjuntat un estudi de la Reial Acadèmia de la Història, així om de la Direcció General d’Administració Local (Ministeri d’Administració Territorial) i de la secretaria d’Estat per a les Comunitats Autònomes, abonant l’alteració del topònim sol·licitada per l’Ajuntament.

RESULTANT: Que fou demanant l’informe a què fa referència l’article 2.n del Reial Decret 695/1979, de 13 de febrer, de l’Excma. Diputació Provincial de Castelló i de la Conselleria de Cultura, i que aquestes hi emeteren dictamen favorable.

RESULTANT: Que en la tramitació d’aquest expedient han estat complerts tots els requisits previstos per les disposicions legals i reglamentàries.

CONSIDERANT: Que la competència per a conèixer i, si s’escau, aprovar l’alteració de la toponímia sol·licitada es atribuïda al Ple del Consell, en virtut de les disposicions dels articles 1.2.3. del Reial Decret 695/1979, de 13 de febrer, en relació amb l’article 5.2.3. del Decret del Consell, de 2 d’agost de 1979.

CONSIDERANT: Que l’article 22 de la Llei de Regim Local i el 34 del Reglament de Població i Demarcació Territorial confereixen la possibilitat d’alterar els noms del municipis als Ajuntaments, mitjançant la instrucció d’expedient i la justificació de les raons que en fonamenten el canvi.

CONSIDERANT: Que l’article 303, b), de la Llei de Règim Local i l’article 3.er, u, b), de la Llei 40/81, de 28 d’octubre, determinen que per a l’alteració del nom dels municipis cal el vot favorable de les dues terceres parts del nombre de fet, i en qualsevol cas de la majoria absoluta legal, de membres de la Corporació. 

CONSIDERANT: Que l’acord de l’Ajuntament, en Ple celebrat el dia 3 d’abril de 1982, fou adoptat amb el quòrum legalment exigit, i que consten, a més, en l’expedient tramitat per la Conselleria, els informes favorables de l’Excma. Diputació Provincial de Castelló i de la Conselleria de Cultura.

VISTES les disposicions legals susdites i la resta que són d’aplicació general i pertinent.

EL PLE DEL CONSELL, en sessió del dia 15 de novembre de 1982, a proposta de la Conselleria d’Interior, acordà per unanimitat aprovar el canvi del nom del municipi de «Villarreal de los Infantes», de la província de Castelló, pel nom de Vila-real, i l’establiment, alhora, de la cooficialitat de totes dues denominacions, és a dir, en valencià Vila-real, i en castellà «Villarreal».

Cosa que fem pública perquè en prengueu coneixement,

València, a 15 de novembre de 1982.

El President del Consell,

ENRÍC MONSONIS DOMINGO

El Conseller d’Interior, 

FELIP GUARDIOLA I SELLÉS

Decrets que regulen l'alteració dels topònims valencians
 Decret 74/1984, de regulació de l'alteració del nom dels municipis valencians
 Decret 58/1992, de regulació de l'alteració del nom dels municipis valencians

Enllaços relacionats amb el decret i el municipi

 Decret 180/2006 sobre el canvi de denominació oficial d’aquest mateix municipi, que passarà a denominar-se en la forma exclusiva en valencià Vila-real
 La publicació del decret al Diari Oficial de la Generalitat Valenciana, DOGV
 El municipi de Vila-real a la Viquipèdia
 La pàgina web de l'Ajuntament de Vila-real

Enllaços diversos
 Llista dels municipis del País Valencià
 Llista dels municipis del País Valencià que han adaptat el topònim en valencià
 Llista dels municipis del País Valencià que tenen el topònim oficial diferent de la forma tradicional en valencià
 Llista dels decrets que oficialitzen els topònims en valencià
 Llista de l'Acadèmia Valenciana de la Llengua dels municipis valencians
 Pàgina Eines de Llengua de la Coordinadora de Dinamització Lingüística del País Valencià sobre els canvis de denominació dels municipis del País Valencià
 Llei d'ús i ensenyament del valencià
 Pàgina web del Diari Oficial de la Comunitat Valenciana, DOCV, que quan es va publicar aquest decret era el Diari Oficial de la Generalitat Valenciana, DOGV
 

Dret lingüístic
Dret valencià
Toponímia del País Valencià
1982